The Restaurant War Thailand ศึกพ่อค้าซ่าแม่ค้าแซ่บ

The Restaurant War Thailand ศึกพ่อค้าซ่าแม่ค้าแซ่บ เป็นรายการโทรทัศน์ไทยประเภทเรียลลิตีโชว์การแข่งขันทำอาหารแบบทีมของพ่อค้าและแม่ค้าจากร้านอาหารข้างถนนร้านต่าง ๆ ดำเนินรายการโดย กอล์ฟ - สัญญา ธาดาธนวงศ์ โดยมีเชฟวิลแมน ลีออง เป็นครูใหญ่ และมีหัวหน้าเชฟผู้ฝึกสอน (Head Chef Trainer) ได้แก่ เชฟต้น - ธิติฏฐ์ ทัศนาขจร, เชฟแพม - พิชญา สุนทรญาณกิจ และ เชฟอาร์ต - ศุภมงคล ศุภพิพัฒน์ ผลิตรายการโดย บริษัท เฮลิโคเนีย เอช กรุ๊ป จำกัด เริ่มออกอากาศครั้งแรกเมื่อวันที่ 22 กันยายน พ.ศ. 2567 ทางช่อง 7HD
รูปแบบรายการ.
"The Restaurant War Thailand ศึกพ่อค้าซ่าแม่ค้าแซ่บ" เป็นรายการเรียลลิตีโชว์การแข่งขันทำอาหารที่บริษัท เฮลิโคเนีย เอช กรุ๊ป จำกัด คิดและผลิตขึ้นเอง โดยรับสมัครพ่อค้าและแม่ค้าจากร้านอาหารข้างถนน ตลาดนัด อาหารตามสั่ง หรือภัตตาคารขนาดเล็กร้านต่าง ๆ มาแข่งขันทำอาหาร โดยแบ่งออกเป็น 3 ทีม มีครูใหญ่เป็นกรรมการตัดสินหลัก และมีหัวหน้าเชฟผู้ฝึกสอนประจำทีมเป็นผู้สอนการทำอาหารให้ลูกทีมของตน เพื่อพัฒนาเป็นเชฟในอนาคต
"The Restaurant War Thailand ศึกพ่อค้าซ่าแม่ค้าแซ่บ" แบ่งการแข่งขันออกเป็น 3 รอบ ดังนี้
รอบ Audition.
รอบนี้จะใช้เพียงในฤดูกาลที่ 1 เท่านั้น โดยในรอบนี้จะแบ่งออกเป็น 2 รอบ ดังนี้
โดยลูกทีมของแต่ละทีมจะได้รับผ้ากันเปื้อนสีประจำทีมนั้น ๆ โดยหัวหน้าเชฟผู้ฝึกสอนของแต่ละทีมจะมีลูกทีมได้ไม่เกิน 6 คน
สำหรับฤดูกาลที่ 2 ทีมจะถูกเลือกโดยการจับฉลาก
รอบการแข่งขันจริง.
Individual Challenge.
ผู้เข้าแข่งขันจะต้องสร้างสรรค์เมนูอาหารข้างถนนตามโจทย์ที่กำหนด ภายในเวลาที่กำหนด ซึ่งส่วนใหญ่จะอยู่ที่ 60 นาที หลังจากนั้น หัวหน้าเชฟผู้ฝึกสอนของแต่ละทีมจะชิมอาหารของลูกทีมของตน และเลือก 2 จานที่ดีที่สุดของทีมของตน รวมเป็น 6 จาน เพื่อให้คณะกรรมการ (ประกอบด้วยครูใหญ่และแขกรับเชิญอีกสัปดาห์ละ 2 คน) ชิมและตัดสินหาจานที่ดีที่สุด โดยจานที่เพิ่มความคิดสร้างสรรค์ลงไปจะได้รับการพิจารณาเป็นกรณีพิเศษ ผู้ที่ได้เป็นจานที่ดีที่สุดจะได้รับสิทธิพิเศษในโจทย์ถัดไป
Restaurant War.
แต่ละทีมจะต้องทำอาหารในสัญชาติและรูปแบบที่กำหนด เพื่อให้คณะกรรมการพิเศษชิมอาหาร และลงคะแนนเพื่อหาทีมที่ชนะ 1 ทีม โดยมีวัตถุดิบหลักหรืออุปกรณ์ในการทำอาหาร 3 อย่าง ซึ่งผู้ชนะในรอบ Individual Challenge เลือกมอบให้ทั้ง 3 ทีม (หรือในบางตอน ทั้ง 3 ทีมจะได้วัตถุดิบเดียวกัน แต่ผู้ชนะในรอบ Individual Challenge จะได้รับสิทธิพิเศษอื่นๆ อาทิ สวิงมหัศจรรย์, สวิตซ์ปิดไฟห้องบัญชาการ เป็นต้น) จากนั้นแต่ละทีมจะมีเวลา 60 นาที ในการประชุมกับหัวหน้าเชฟผู้ฝึกสอนเกี่ยวกับเมนูอาหารที่จะทำ รวมถึงการทำงานของผู้เข้าแข่งขันในครัว หลังจากนั้นทุกทีมจะมีเวลา 90 นาที (60 นาทีในช่วงปลายฤดูกาล) ในการทำอาหารตามที่วางแผนไว้ให้สมบูรณ์และครบถ้วน โดยหัวหน้าเชฟผู้ฝึกสอนจะสามารถทำได้เฉพาะการสังเกตการทำงานของผู้เข้าแข่งขันจากภาพกล้องวงจรปิดในห้องบัญชาการ แต่หากต้องการเรียกสมาชิกทีมมาพูดคุย ให้กดปุ่มที่มีชื่อของสมาชิกคนนั้น โดยระหว่างที่หัวหน้าเชฟผู้ฝึกสอนเรียกสมาชิกทีมไปพูดคุย สมาชิกทีมที่เหลือจะต้องหยุดการทำงานชั่วคราวในขณะที่เวลาจะยังคงนับถอยหลังต่อไป แต่หากครูใหญ่เห็นว่าการทำงานของทั้ง 3 ทีมเกิดปัญหาใหญ่จนหัวหน้าเชฟผู้ฝึกสอนเริ่มไม่สามารถควบคุมได้ ครูใหญ่สามารถอนุญาตให้หัวหน้าเชฟผู้ฝึกสอนออกไปช่วยลูกทีมได้ภายในระยะเวลาที่จำกัดไว้
ตั้งแต่ฤดูกาลที่ 2 เป็นต้นไป ภายในห้องบัญชาการของหัวหน้าเชฟผู้ฝึกสอน นอกจากปุ่มกดเพื่อเรียกผู้เข้าแข่งขัน ยังมีปุ่มอีก 1 ปุ่ม นั่นคือ ปุ่มปลดล็อค (ปุ่มสีแดง) โดยหัวหน้าเชฟผู้ฝึกสอนจะมีสิทธิ์ 1 ครั้ง/คน/สัปดาห์ ในการกดเพื่อปลดล็อกประตูและออกไปบัญชาการแก่ลูกทีมในระยะประชิดได้เป็นเวลา 90 วินาที
การคัดออก.
หลังจากคณะกรรมการชิมและตัดสินเมนูของทั้ง 3 ทีมแล้ว จะมีการส่งจดหมายไปยังห้องพักของแต่ละทีม เพื่อสรุปผลการแข่งขันในรอบ Restaurant War โดยทีมที่ชนะ 1 ทีม จะไม่มีลูกทีมที่ถูกคัดออกในสัปดาห์นั้น ๆ ส่วนอีก 2 ทีมที่แพ้ หัวหน้าเชฟผู้ฝึกสอนจะต้องเลือกผู้เข้าแข่งขันในทีมของตนทีมละ 2 คน ไปให้ครูใหญ่และหัวหน้าเชฟผู้ฝึกสอนของทีมที่ชนะในรอบ Restaurant War ตัดสิน หลังจากครูใหญ่และหัวหน้าเชฟผู้ฝึกสอนของทีมที่ชนะปรึกษาหารือกันแล้ว หัวหน้าเชฟผู้ฝึกสอนของทีมที่ชนะสามารถใช้สิทธิ์เลือกผู้เข้าแข่งขันคนดังกล่าวให้ย้ายมาอยู่ทีมของตัวเองหรือไม่ก็ได้ แต่หัวหน้าเชฟผู้ฝึกสอนแต่ละคน จะสามารถใช้สิทธิ์นี้ได้เพียง 1 ครั้งในแต่ละฤดูกาล และเมื่อตัดสินใจว่าจะใช้สิทธิ์หรือไม่แล้ว ครูใหญ่จะตัดสินผู้เข้าแข่งขันให้คืนผ้ากันเปื้อนและออกจากการแข่งขัน 1 คนในแต่ละสัปดาห์
ในสัปดาห์แรกของฤดูกาลที่ 2 ผู้เข้าแข่งขันทุกคนของ 2 ทีมที่แพ้ในรอบ Restaurant War จะต้องแข่งขันต่อในรอบ Individual Challenge เพื่อหาจานที่แย่ที่สุดที่จะถูกคัดออกทันที โดยคณะกรรมการในการชิมและตัดสินอาหารจะประกอบด้วยครูใหญ่ หัวหน้าเชฟผู้ฝึกสอนที่ชนะในรอบก่อนหน้า และแขกรับเชิญอีก 1 คน โดยจะตัดสินจานอาหารของผู้เข้าแข่งขันทุกคน
และในสัปดาห์ที่ 10 ของฤดูกาลที่ 2 รอบ Individual Challenge ได้ถูกใช้เป็นรอบคัดออกอีกครั้ง แต่ในครั้งนี้ จะมีแขกรับเชิญ 2 คนมาชิมและตัดสินอาหารร่วมกับครูใหญ่ โดยจะตัดสินจานอาหารของผู้เข้าแข่งขันทุกคนเช่นเดิม
ภาพรวมในแต่ละฤดูกาล.
สัญลักษณ์สี
 #เปลี่ยนทาง ลูกทีมในทีมเชฟต้น
 #เปลี่ยนทาง ลูกทีมในทีมเชฟแพม
 #เปลี่ยนทาง ลูกทีมในทีมเชฟอาร์ต